– У першую чаргу – загадчыкі ферм. Гэта сапраўдныя прафесіяналы, людзі, апантаныя работай, адказныя, вопытныя. Раіса Чаславаўна Чыркевіч узначальвае МТК, загадчыкі МТФ – Алег Анатольевіч Ліштван, Сяргей Сцяпанавіч Зянько (выконваюць і абавязкі технікаў-асемянатараў) і Казімір Вітольдавіч Абрамовіч. Выдатна працуюць загадчыкі ферм па адкорме БРЖ Святлана Мікалаеўна Сакалоўская, Леаніда Сямёнаўна Далінкевіч, Галіна Мартынаўна Дурко. Што тычыцца росту пагалоўя, тут паказчыкі ў значнай ступені залежаць ад адказнасці і ўмення тэхнікаў-асемянатараў. Апроч дэталёвага выканання тэхналогіі штучнага асемянення, гэтыя спецыялісты валодаюць яшчэ і выдатнымі чалавечымі якасцямі – цярпеннем, дакладнасцю, акуратнасцю. Нашы Аляксандр Мікалаевіч Садоўскі і Франц Эдвардавіч Бітэль – працаўнікі са стажам, карыстаюцца павагай як адміністрацыі гаспадаркі, так і калег. Упэўнена: калі ёсць паразуменне паміж заатэхнікам, загадчыкам фермы і асемянатарам – з іх агульнай работы абавязкова будзе плён. Паказчыкі па ўзнаўленні статка маем добрыя – 84 цяляці ад 100 кароў.